### 15.    Beslutning om varmeprojektforslag - nyt solvarmeanlæg, Høng Varmeværk

**Åbent**

Sagsnr.: 326-2017-42047       J.nr.: 13.03.01           Dokumentnr.:
326-2017-318497

**Sagstype**

Beslutning.

**Resume og sagens baggrund**

Høng Varmeværk a.m.b.a. har ved et projektforslag ansøgt om
at etablere et solvarmeanlæg med tilhørende akkumuleringstank. Det drejer sig
om 18.000 m² solfangere, der opsættes på 51.500 m² areal ejet af varmeværket.
Solfangerne vil efter opsætning bidrage til 23 % af varmeværkets samlede
årsproduktion. Dette vil tilsvarende reducere værkets udgifter til brændsel,
primært halm. Sagen lægger op til udvalgets beslutning om at vedtage varmeprojektforslaget.

Teknik- og Miljøudvalget besluttede på møde den 7. september
2017, at der udarbejdes et forslag til lokalplan, der gør det muligt at
etablere et solfangeranlæg med tilhørende anlæg til områdets funktion i
tilknytning til Høng Varmeværk.

**Indstillinger**

Chefen for Plan, Byg og Miljø indstiller, at varmeprojektforslaget
for nyt solvarmeanlæg på [adresse] vedtages endeligt.

**Behandling**

Teknik- og Miljøudvalget.

**Sagsfremstilling**

De samfundsøkonomiske, selskabsøkonomiske og
brugerøkonomiske beregninger viser, at projektforslaget er det mest
fordelagtige i forhold til at bevare den nuværende fordeling på brændsler
imellem flis og halm. Solfangerne vil i sagens natur være til størst gavn i
sommerhalvåret og især aflaste halmkedelen, hvis levetid herved forlænges.
Projektforslaget er økonomisk robust, og vil også ved forventede udsving i
rente, lavere brændselspriser eller forøgede udgifter til projektetablering
fortsat være robust.

Projektforslaget har været
offentlig fremlagt på [adresse] hjemmeside i fire uger fra den 15. december
2017 til den 12. januar 2018. Der er ikke indkommet bemærkninger i perioden.

Projektet forudsætter, at der udarbejdes en lokalplan.
Administrationen forventer at fremlægge et forslag til lokalplan på udvalgets
møde i marts.

**Økonomiske konsekvenser**

Godkendelse af projektforslaget har ikke økonomiske
konsekvenser for Kalundborg Kommune.

Høng Varmeværk a.m.b.a. har oplyst, at værket muligvis
ønsker at ansøge særskilt om kommunegaranti, såfremt projektforslaget
godkendes.